open-index/open-wikipedia-markdown huggingface dataset:
Pelastusrengas

**Pelastusrengas** on ihmisten pelastamiseen vedestä tarkoitettu kelluva pelastusväline.

## Pelastusrenkaat kauppa-aluksissa
SOLAS-hyväksytyn pelastusrenkaan vaatimuksiin kuuluvat muun muassa seuraavat ominaisuudet:
* Renkaan tulee olla valmistettu kelluvasta materiaalista.
* Rengas on ulkohalkaisijaltaan enintään 80 senttimetriä ja sisähalkaisijaltaan vähintään 40 senttimetriä. 
* Renkaan tulee olla väriltään hyvin näkyvä.
* Renkaan tulee painaa vähintään 2,5 kilogrammaa. 
* Rengas tulee olla varustettu siihen neljästä kohtaa kiinnitetyllä tartuntaköydellä.
* Renkaan tulee pystyä kannattamaan vähintään 14,5 kilogrammaa rautaa makeassa vedessä vuorokauden ajan.
* Renkaan tulee kestää pudotus veteen 30 metrin korkeudelta tai sijoituspaikaltaan alukselta veteen, suuremman etäisyyden mukaan.

Pelastusrenkaaseen voidaan lisäksi liittää:
* Kelluva pelastusköysi
* Itsesyttyvä valolaite (yöetsinnän helpottamiseksi)
* Itsestään toimiva savumerkinantolaite (oranssi savu, päiväetsinnän helpottamiseksi)

Kauppa-aluksissa tulee renkaisiin olla merkittynä aluksen nimi ja kotipaikka ja lisäksi:
* Aluksen molemmilla sivuilla olevista renkaista vähintään yhdessä on oltava pelastusköysi.
* Vähintään puolessa aluksen renkaista on oltava valolaite. 
* Vähintään yksi rengas on oltava sijoitettuna aluksen perään. 

Aluksilla on myös oltava kaksi rengasta, joissa on sekä valo- että savumerkinantolaite. Nämä sijoitetaan aluksen komentosillan molemmille siiville. Näistä kahdesta renkaasta käytetään nimitystä MOB () -rengas, ja ne ovat pudotettavissa komentosillalta käsin avaamalla lukitukset. MOB-renkaiden tarkoitus ei ole ensisijaisesti toimia varsinaisena pelastautumisvälineenä veteen pudonneelle vaan helpottaa putoamispaikan löytymistä/etsintää, kun alus käännetään ympäri veteen pudonneen pelastamiseksi. 

## Pelastusrenkaat muualla
Pelastusrenkaita käytetään hyvin paljon myös muissa aluksissa, kuten huviveneissä, sekä satamissa ja laitureilla. Renkaita on usein sijoitettuna myös puistoissa olevien lampien ja muiden vesistöjen rannoilla eli lähestulkoon kaikissa paikoissa, missä on suuri mahdollisuus joutua veden varaan.

Huvivenekäyttöön tarkoitetut pelastusrenkaat saattavat olla muodoltaan myös hevosenkengän muotoisia ja valmistettu pehmeästä, kelluvasta materiaalista. 

Pelastusrenkaita käytetään eri muodoissaan myös meriaiheisina koriste-esineinä. 

Suomen Meripelastusseuraan kuuluu alaosastoina myös nimellä *Pelastusrengas* toimivia alaosastoja; niistä huomattava osa on paikallisten pelastusyhdistysten yhteydessä toimivia naisjaostoja, jotka keskittyvät varainhankintaan. Huomattavin poikkeus on *Rauman Pelastusrengas*, joka hoitaa kokonaisuudessaan paikallisen pelastusyhdistyksen tehtäviä.

## Lähteet
Alaikäinen

**Alaikäinen** on ihminen, joka ei ole täyttänyt täysivaltaiselta henkilöltä edellytettyä ikää. Näin ollen alaikäinen on siis vajaavaltainen. Suomen lainsäädännön mukaan henkilö katsotaan täysivaltaiseksi hänen täytettyään 18 vuotta, ellei hän ole holhouksen alainen. Näin on ollut vuodesta 1976. Alaikäinen on rikosoikeudellisesti vastuunalainen täytettyään 15 vuotta, mutta rikoksen tehneeseen 15–17-vuotiaaseen sovelletaan lievempää rangaistusasteikkoa. Alaikäisyydestään huolimatta 15 vuotta täyttänyt saa hallita sitä, mitä on omalla työllään ansainnut. Alle 18-vuotiaaseen työntekijään sovelletaan lakia nuorista työntekijöistä (998/1993), jonka mukaan kevyeen työhön voidaan ottaa 14 vuotta täyttänyt tai saman kalenterivuoden aikana 14 vuotta täyttävä henkilö.

## Katso myös
* Lapsi
* Huoltaja
* Edunvalvoja
* Täysi-ikäisyys
* Luettelo ikärajoista Suomessa
* Luettelo rikosoikeudellisen vastuun ikärajoista eri maissa

## Lähteet
Chet Hoff

**Chester Cornelius "Chet" Hoff** (8. toukokuuta 1891 Ossining, New York – 17. syyskuuta 1998 Daytona Beach, Florida) oli yhdysvaltalainen baseballpelaaja. Hän pelasi ensimmäisen pelinsä MLB-tasolla 6. syyskuuta 1911 New York Highlandersissa ja viimeisensä 2. lokakuuta 1915 St. Louis Brownsissa. Hoff oli kuollessaan 107-vuotias.

## Lähteet
Varpuset (suku)

**Varpuset** (*Passer*) on varpuslintuihin kuuluva lintusuku, johon kuuluu 23 lajia. Tutkijoiden kesken on kuitenkin erimielisyyksiä alalajien asemista, ja joidenkin tulkintojen mukaan lajeja on todellisuudessa jopa 27.

Varpusia esiintyy luontaisesti Euroopassa, Afrikassa ja Aasiassa. Varpunen on ihmisen toiminnan vaikutuksesta levinnyt myös Amerikkaan ja Oseaniaan. Varpuset ovat pieniä tai keskikokoisia tukevanokkaisia siemeniä syöviä varpuslintuja, pituudeltaan 10–20 cm. Ne rakentavat taidokkaita katettuja pesiä koloihin tai tiheään oksistoon.

## Lajit
BirdLife Suomen maailman lintujen luettelossa suvun 18 lajia ovat:

* Aavikkovarpunen *Passer simplex*
* Afrikanvarpunen *Passer motitensis*
* Arabiankultavarpunen *Passer euchlorus*
* Eteläntuhkavarpunen *Passer diffusus*
* Indusinvarpunen *Passer pyrrhonotus*
* Italianvarpunen *Passer italiae*
* Kanelivarpunen *Passer cinnamomeus*
* Kapverdenvarpunen *Passer iagoensis*
* Karakuminvarpunen *Passer zarudnyi*
* Kastanjavarpunen *Passer eminibey*
* Keidasvarpunen *Passer ammodendri*
* Keltatamariskivarunen *Passer yatii*
* Kordofaninvarpunen *Passer cordofanicus*
* Palmuvarpunen *Passer flaveolus*
* Pensasvarpunen *Passer hispaniolensis*
* Pikkuvarpunen *Passer montanus*
* Sahelinkultavarpunen *Passer luteus*
* Sirkkuvarpunen *Passer melanurus*
* Sokotranvarpunen *Passer insularis*
* Somalianvarpunen *Passer castanopterus*
* Tamariskivarpunen *Passer moabiticus*
* Tuhkavarpunen *Passer griseus*
* Varpunen *Passer domesticus*

Lisäksi on tunnetaan risteymä:
* Varpunen × pikkuvarpunen (*P. hybridus*)

Suomessa tavattuja varpuslajeja ovat varpunen, pikkuvarpunen ja pensasvarpunen.

## Lähteet
William M. Evarts

**William Maxwell Evarts** (6. helmikuuta 1818 Boston, Massachusetts – 28. helmikuuta 1901 New York, New York) oli yhdysvaltalainen lakimies ja poliitikko, joka toimi ulkoministerinä, oikeusministerinä ja senaattorina.

Evarts opiskeli lakia Harvardin yliopistossa, ja vuosina 1849–1853 hän toimi apulaispiirisyyttäjänä New Yorkissa. Hän toimi presidentti Andrew Johnsonin pääasiallisena puolustusasianajajana, kun tätä vastaan oli nostettu virkasyyte. Tämän jälkeen Evarts oli Johnsonin oikeusministeri heinäkuusta 1868 maaliskuuhun 1869. Evarts toimi ulkoministerinä presidentti Rutherford B. Hayesin hallinnossa vuosina 1877–1881. Vuosina 1885–1891 hän edusti New Yorkin osavaltiota Yhdysvaltain senaatissa.

## Lähteet

## Aiheesta muualla
Pohjois-Saksan liitto

**Pohjois-Saksan liitto** () oli vuonna 1866 perustettu sotilasliitto, josta vuonna 1867 muodostettiin federatiivinen valtio. Siihen kuului 22 pohjoisen Saksan valtiota. Preussin kuningaskunnalla oli liitossa johtavan valtion asema: Preussin kuningas oli liiton presidenttinä sekä Preussin kansleri liiton kanslerina. Pohjois-Saksan liiton muodostaminen merkitsi samalla piensaksalaisen ratkaisun läpiviemistä eli sitä, että Itävallan keisarikunta suljettiin lopullisesti pois saksalaisen kansallisvaltion luomisesta. Pohjois-Saksan liiton pinta-ala oli 415&nbsp;150&nbsp;km² ja alueella asui lähes 30&nbsp;miljoonaa ihmistä. 

## Historia
Pohjois-Saksan liitto muodostettiin Preussin lyötyä Itävallan ja muut Saksan liittoon tuolloin kuuluneet maat Preussin–Itävallan sodassa vuonna 1866. Otto von Bismarck loi liitolle perustuslain, joka astui voimaan 1. heinäkuuta 1867, ja sen nojalla liiton presidentiksi nousi Preussin kuningas Vilhelm I ja kansleriksi von Bismarck. Liiton jäsenvaltiot olivat edustettuina 43-paikkaisessa liittoneuvostossa (). Preussilla oli neuvoston paikoista hallussaan 17. 

Pohjois-Saksan liitto ja sen eteläsaksalaiset liittolaiset muodostivat vuonna 1871 Saksan keisarikunnan Saksan–Ranskan sodan Pariisin-piirityksen aikana. Keisarikunnan keisariksi valittiin 18. tammikuuta vuonna 1871 Versailles’n palatsin peilisalissa Preussin kuningas Vilhelm I.

## Osavaltiot

Liitto koostui seuraavista osavaltioista (tuolloisessa virkasaksassa *Bundesstaaten*):

# Preussin kuningaskunta
# Saksin kuningaskunta
# Mecklenburg-Schwerinin suurherttuakunta
# Mecklenburg-Strelitzin suurherttuakunta
# Oldenburgin suurherttuakunta
# Sachsen-Weimar-Eisenachin suurherttuakunta
# Hessenin suurherttuakunnan pohjoisosa eli Oberhessen Main-joen pohjoispuolella
# Braunschweigin herttuakunta
# Sachsen-Meiningenin herttuakunta
# Sachsen-Altenburgin herttuakunta
# Sachsen-Coburg-Gothan herttuakunta
# Anhaltin herttuakunta
# Schwarzburg-Rudolstadtin ruhtinaskunta
# Schwarzburg-Sondershausenin ruhtinaskunta
# Waldeckin ruhtinaskunta
# Reuss-Greizin ruhtinaskunta
# Reuss-Geran ruhtinaskunta
# Schaumburg-Lippen ruhtinaskunta
# Lippen ruhtinaskunta
# Hampurin vapaakaupunki
# Lyypekin vapaakaupunki
# Bremenin vapaakaupunki

## Lähteet

## Aiheesta muualla
Hemmo Kallio

**Herman ”Hemmo” Kallio** (vuoteen 1906 **Puttonen**; 19. huhtikuuta 1863 Jyväskylän pitäjä – 8. syyskuuta 1940 Helsinki) oli suomalainen näyttelijä ja näytelmäkirjailija.

Hemmo Kallio aloitti ammattinäyttelijänä vuonna 1890 Suomalaisessa Teatterissa alias Suomen Kansallisteatterissa, missä hän näytteli eläkeikäänsä saakka. Kansallisteatterissa hän näytteli pitkäaikaisesti Nummisuutareiden Eskona, ja siitä tulikin Kallion suosituin rooli ja hänet muistetaan Suomen tunnetuimpana Eskona.

Vuosina 1920–1936 Kallio näytteli useissa kotimaisissa elokuvissa, yleensä isän roolissa. Hän näytteli mm. elokuvissa *[[Anna-Liisa (vuoden 1922 elokuva)|Anna-Liisa]] ([[1922]])*, *[[Tukkipojan morsian]]* (1931) sekä nimiroolissa elokuvassa *[[Rovastin häämatkat]]* (1931). Hän kuoli vuonna 1940.

## Teoksia
* *Hyvästijättö vanhalle kodille: Runomuotoinen näytelmä yhdessä näytöksessä.* Tekijän kustannuksella, Helsinki 1902.
* *Pärttylin yö: Kuvaelma kahdessa osassa lauluineen, leikkineen ja tanssineen. Vanhoja itä-suomalaisia kansantapoja [[Johannes Häyhä|J. Häyhän]] kokoelman mukaan.* Näytelmäkirjasto n:o 2. Yrjö Weilin: Helsinki, 1903; 2. painos 1910.
* *Seitsemän veljestä: 4-näytöksinen huvinäytelmä kuudessa kuvaelmassa. [[Aleksis Kivi|Aleksis Kiven]] romaanista näyttämöä varten mukaeltu.* Näytelmäkirjasto n:o 18. Yrjö Weilin: Helsinki, 1905; 2. korj. painos 1912; 3. korj. painos Kirja: Helsinki 1921: 4. painos 1923.

## Lähteet
* Hemmo Kallio Elonetissä
* 
* Teokset Fennica-tietokanta

## Aiheesta muualla
*72-vuotias näyttelijä - Hemmo Kallio. 4000 kertaa teatterin parrasvalossa, Seura, 25.12.1935, nro 52, s. 6, Kansalliskirjaston digitaaliset aineistot
Harold Ramis

**Harold Allen Ramis** (21. marraskuuta 1944 Chicago, Illinois – 24. helmikuuta 2014 Chicago) oli yhdysvaltalainen näyttelijä sekä elokuvaohjaaja, -tuottaja ja -käsikirjoittaja. 

## Elämänvaiheet
Ramis syntyi Illinois’n osavaltion  Chicagossa. Hänen vanhempansa olivat Nathan Ramis ja Ruth o.s. Cokee, ja hän sai juutalaisen kasvatuksen. Hän valmistui St. Louisin Washington-yliopistosta.

Ramis oli kahdesti naimisissa: ensimmäisen kerran Anne Jean Plotkinin kanssa vuosina 1967–1984 ja toisen kerran Erica Mannin kanssa vuodesta 1989. Hänellä on lapsia. Hänestä tuli Washington-yliopiston kunniatohtori vuonna 1993.

Ramisille myönnettiin vuonna 1994 parhaan alkuperäisen käsikirjoituksen Bafta-palkinto elokuvasta  *[[Päiväni murmelina]]* (1993), jossa hän toimi ohjaajana, käsikirjoittajana ja tuottajana.

## Ura
Ramis esiintyi 1970-luvun lopulla kanadalaisessa sketsikomediasarjassa *[[Second City Television]]*. Varhaisia elokuvarooleja nähtiin elokuvissa *Natsat* (1981) ja *[[Haamujengi]]* (1984). Hän esiintyi myöhemmin myös *Haamujengin* jatko-osassa *[[Ghostbusters II]]* (1989).

Ramis ohjasi tai käsikirjoitti muiden muassa elokuvat *[[Delta-jengi]]* (1978), *[[Latvasta laho]]* (1980), *[[Sekopäiden seurakunta]]* (1995), *[[Terapian tarpeessa (vuoden 1999 elokuva)|Terapian tarpeessa]]* (1999) ja *[[Jäätävää satoa]]* (2005).

## Filmografia

## Lähteet

## Aiheesta muualla
* 
* Harold Ramisin muistokirjoitus Helsingin Sanomissa
Sedentismi

**Sedentismi** tarkoittaa antropologiassa ja arkeologiassa kiinteää asutusta vastakohtana riistan tai vuodenaikojen mukaan siirtyvälle asutukselle. Vanhassa maailmassa varhaista varmennettua sedentismiä liittyi Natufin kulttuuriin Lähi-idässä noin 12 000 eaa. Tämän kulttuurin ihmiset metsästivät, kalastivat ja keräsivät palkokasveja, villiviljaa ja pähkinöitä. Sedentismin vastakohta on vuodenaikojen mukaan riistan ja muiden luonnon antimien perässä tapahtuva vuotuiskierto tai muu nomadinen vaeltaminen.

## Lähteet
Futabatei Shimei

**Futabatei Shimei** (; 28. helmikuuta 1864 – 10. toukokuuta 1909) oli japanilainen kirjailija, kielenkääntäjä ja kirjallisuuskriitikko. Hänen romaaninsa *Ukigumo* (1887) on nykyaikaisen realismin merkkiteoksia. 

Shimei opiskeli venäjän kieltä Tokiossa. Kielen sujuvasti hallinneena hän käänsi muun muassa Ivan Turgenevia japaniksi. Hän oppi myös esperantoa ja julkaisi sen oppikirjan japaniksi vuonna 1906.

Shimei menehtyi 45-vuotiaana tuberkuloosiin ollessaan matkalla Japaniin.
Alusliikennepalvelu

**Alusliikennepalvelu** (, lyh. VTS) on nimitys toiminnoille, jotka pyrkivät parantamaan meriliikenteen tehokkuutta ja sujuvuutta sekä merenkulun turvallisuutta. Palvelun avulla pyritään ennalta ehkäisemään onnettomuuksia vesialueilla sekä ympäristöhaittoja, joita mahdollisiset onnettomuudet voisivat aiheuttaa.

Maailmanlaajuisesti alusliikennepalvelu on käytössä yli 25 rannikkovaltiossa. VTS-palvelu on käytössä ainakin jossain mitassa kaikissa Itämeren maissa. Usein VTS-keskus on sijoitettu lennonjohtotornia muistuttavaan korkeaan rakennukseen, josta on hyvä näkyvyys keskeiselle satama-alueelle tai muulle keskeiselle meriteiden osalle kuten vilkasliikenteiseen salmeen (esimerkiksi Iso-Belt, Englannin kanaali, Malakansalmi Singaporen edustalla).


Kuva:Old and New at Fittie - geograph.org.uk - 487692.jpg| Aberdeenin satama-alueella sijaitseva, myös VTS-palveluista vastaava meriliikennekeskus
Kuva:VTS Waalbochten.JPG| VTS-keskus Hollannissa
Kuva:Torre APL.JPG| Lissabonin sataman meriliikennekeskuksen rakennus Portugalissa
Kuva:St Helier Vessel Traffic Service (VTS) - geograph.ci - 380.jpg|St Helierin VTS-keskus


VTS-palvelukeskuksissa työskentelevät alusliikenneohjaajat ylläpitävät ajantasaista liikennetilannekuvaa kameroiden, AIS- ja tutkainformaation sekä meri-VHF-radioilla lähetettyjen ilmoitusten avulla. Alusliikenneohjaajat seuraavat myös alusliikennettä vastuualueillaan, antavat tietoa muun muassa turvalaitteiden ja väylien käytettävyydestä ja kunnosta sekä liikenteestä VTS-alueella. VTS:n antamiin palveluihin kuuluu navigointiapu, tiedonannot ja alusliikenteen järjestely. Aluksille saatetaan välittää tietoa myös merisäästä, vuorovedestä ja jäätilanteesta.

## VTS-järjestelmä Suomessa
Suomessa VTS-palvelusta vastaa Traffic Management Finland. Suomessa alukset, joiden suurin pituus on vähintään 24 metriä, ovat velvollisia osallistumaan alusliikennepalveluun.

Suomessa toimi vuoden 2012 syksyllä kaikkiaan viisi VTS-keskusta. Kaikkia Suomen rannikon keskeisimpiä kauppamerenkulun väyliä suurimpiin satamiin valvotaan Helsingin ja Turun VTS-keskuksista. Lisäksi Saimaalla on Saimaa VTS (Lappeenranta), joka seuraa Saimaan syväväylän liikennettä. Vuonna 2011 päätettyä kolmen Länsi-Suomen VTS-keskuksen yhdistämistä Turkuun ei oltu toteutettu ainakaan vuoden 2012 syksyyn mennessä. VTS-keskusten vastuualueet ja alusten menettelytavat näillä alueilla liikuttaessa on kuvattu alusten päällystölle tarkoitetuissa ohjeissa.

Alusliikennepalvelu on käytössä periaatteessa vuorokauden ympäri vuoden jokaisena päivänä. Saimaa VTS suljetaan kuitenkin talvisin Saimaan kanavan kiinniollessa.

## Lähteet

## Aiheesta muualla
*Merenkulkulaitos: VTS – Vessel Traffic Service 
*Venäjän Itämeren alueen VTS-palvelun sivusto   (rosmorport.ru)
Yrjö Kivenoja

**Yrjö Efraim Kivenoja** (25. toukokuuta 1880 Kuopio – 3. heinäkuuta 1948 Vehkalahti) oli suomalainen pappi, opettaja ja kokoomuksen ja IKL:n poliitikko. Hän oli kansanedustajana vuodet 1933–1936.

## Poliitikko
Kivenoja oli presidentin valitsijamies vaalissa 1931 (Svinhufvudin). Hän oli Kokoomuksen Haminan piirin puheenjohtaja. Hänet valittiin eduskuntaan Viipurin läänin läntisestä vaalipiiristä vuoden 1933 vaaleissa Kokoomuksen listoilta. Vaalien jälkeen Kivenoja kuitenkin liittyi IKL:n eduskuntaryhmään. Hän toimi eduskunnassa työväenasiainvaliokunnassa. Kunnallispolitiikassa hän oli Vehkalahden kunnanvaltuuston jäsenenä vuosina 1931–1936 (1931–1932 kokoomuksen ja sen jälkeen IKL:n valtuutettu).

Vuoden 1936 vaaleissa Kivenojaa ei enää valittu eduskuntaan ja äänimäärä 673 oli enää alle kolmanneksen kokoomuksen listoilla saadusta. Seuraavien vaalien 715 ääntä eivät nekään riittäneet paikkaan.

## Työura
Kivenoja kouluttautui ylioppilaaksi 1898, sai teologian erotutkinnon 1910 ja suoritti pastoraalitutkinnon 1917. Kivenoja oli vuonna 1905 Pohjois-Karjalan kansanopiston uskonnon ja historian opettajana. Vuosina 1906–1907 hän oli Kotimaa-lehden taloudenhoitajana, alkuun apulaisena. Hänet valittiin lehden perustamisen yhteydessä 1905 sen väliaikaiseen toimikuntaan ja Kustannusyhtiö Kotimaan perustavassa kokouksessa yhtiön johtokuntaan.

Kivenoja oli Jaakkimalla ylimääräisenä pappina 1910–1913, jonka jälkeen toimi Varkauden tehtaan saarnaajana ja kansakoulun johtajana vuoteen 1918. Vuosina 1918–1921 hän oli Iisalmella, Sonkajärvellä ja Vieremällä kunnes siirtyi Vehkalahden kappalaiseksi. Tässä työssä hän oli kuolemaansa asti vuoteen 1948. Lisäksi hän oli Haminan suomalaisen yhteiskoulussa vuosina 1923–1929 ja Haminan yhteislyseossa latinan kielen tuntiopettajana.

Kivenoja oli Vehkalahdella paikallisen lestadiolaisen uudenheräyksen johtohenkilöitä ja saarnaaja. Hän lestadiolaistui Jaakkimassa ollessaan.

## Henkilötietoja
Kivenoja oli naimisissa Ester Noposen kanssa. Heidän poikansa, ylioppilas ja reservin vänrikki Kaarlo Yrjö Kalervo Kivenoja (s. 1917), kaatui talvisodassa Säiniöllä tykistökeskityksessä 25. helmikuuta 1940.  

## Lähteet
* 
* Mauri Kinnunen, Herätysliike kahden kulttuurin rajalla. Lestadiolaisuus Karjalassa 1870 – 1939, 2004, 

### Viitteet
Stadio del Trampolino

**Stadio del Trampolino** on viiden hyppyrimäen muodostama mäkihyppystadion Pragelatossa Piemontessa Italiassa.

## Historia
Hyppyrimäet rakennettiin vuoden 2006 talviolympialaisia varten. Mäet on päällystetty muovimatolla kesäkilpailuja ja -harjoittelua varten.

Mäkikeskuksen rakentaminen alkoi vuonna 2003 ja se valmistui 2005. Ensimmäiset maailmancupin kilpailut pidettiin 11.–12. helmikuuta 2005. Matti Hautamäki voitti henkilökohtaisen ja Itävalta joukkuekilpailun.

Mäestä on hypätty olympialaisten ja maailmancupin lisäksi myös kesä-GP -kilpailu sekä Continental Cupia.

## Trampolino Olimpico HS140
### Mäkiennätyksen kehittyminen
Mäkiennätyksen 144,0 metriä on hypännyt Simon Ammann.

## Trampolino Olimpico HS106
### Mäkiennätyksen kehittyminen
Virallisen mäkiennätyksen 104,5 metriä ovat hypänneet Dmitri Vasiljev ja Michael Uhrmann. Epävirallisen mäkiennätyksen 108,0 metriä on hypännyt Dmitri Ipatov

## Lähteet
*Stadio del Trampolino skisprungschanzen.com 
*Results - Pragelato data.fis-ski.com
Edward Everett

**Edward Everett** (11. huhtikuuta 1794 Dorchester, Massachusetts – 15. tammikuuta 1865 Boston, Massachusetts) oli yhdysvaltalainen professori ja Whig-puoluetta edustanut poliitikko. Hän oli ensimmäinen yhdysvaltalainen, joka väitteli filosofian tohtoriksi.

Everett edusti Massachusettsia Yhdysvaltain edustajainhuoneessa vuosina 1825–1835. Hän toimi Massachusettsin kuvernöörinä 1836–1840 ja Yhdysvaltain suurlähettiläänä Englantiin 1841–1845.

Everett, joka aiemmin oli ollut kreikkalaisen kirjallisuuden professorina Harvardin yliopistossa, toimi yliopiston rehtorina 1846–1849. Vuonna 1852 presidentti Millard Fillmore nimitti hänet ulkoministeriksi Daniel Websterin kuoltua. Fillmoren presidenttikauden loputtua, Everett valittiin senaattiin, jossa hän istui maaliskuusta 1853 kesäkuuhun 1854. Vuoden 1860 presidentinvaaleissa Everett oli Perustuslaillinen liittovaltio -puolueen varapresidenttiehdokas, mutta ei tullut valituksi.

Everettin veli oli diplomaatti ja kirjailija Alexander Everett (1790–1847). Yksi Everettin pojista oli William Everett, joka myös oli mukana politiikassa.

## Lähteet
Harry Seeley

**Harry Govier Seeley** (18. helmikuuta 1839 – 8. tammikuuta 1909) oli brittiläinen paleontologi, joka jaotteli vuonna 1888 julkaisemassaan tutkimuksessa dinosaurukset liskon- ja linnunlantioisiin. 

## Aiheesta muualla
* Prof. H. G. Seeley, F.R.S. (muistokirjoitus) Nature volume 79, pages 314–315 (1909)
Yrjö R. Saarinen

**Yrjö Reino Saarinen** (oik. **Yrjö Reinhold**, myös: **Yrjö R.**, 22. lokakuuta 1899 Hämeenlinna – 23. syyskuuta 1977 Kangasala) oli suomalainen diplomi-insinööri ja IKL:n poliitikko. Hän oli kansanedustajana vuodet 1936–1945. Elämäntyönsä hän teki maanviljelysinsinöörinä. 

Saarisen vanhemmat olivat lehtori Otto Reinhold Saarinen ja Eedla Josefiina Lundahl. Saarinen avioitui vuonna 1928 Elli Linnea Rossanderin kanssa.

## Poliitikko
Saarinen valittiin eduskuntaan Turun läänin eteläisestä vaalipiiristä. Hän toimi eduskunnassa puolustusasiain- ja työväenasiainvaliokunnassa. Hän oli presidentin valitsijamiehenä vuosien 1937, 1940 ja 1943 vaaleissa. Kunnallispolitiikassa hän toimi Kokkolan ja Oriveden valtuustoissa.

## Insinööri
Saarinen oli koulutukseltaan ensin ylioppilas vuodelta 1919, sitten diplomi-insinööri vuonna 1926. Vuonna 1928 hän suoritti Kadettikoulussa aktiivi-insinööriupseeritutkinnon. Hän oli sotilasarvoltaan insinöörimajuri (ylennettiin 1941). Saarinen oli ylimääräisenä maanviljelysinsinöörinä Vaasan piirissä 1924–1926 ja Sortavalan piirissä 1926–1928. Vuosina 1928–1943 hän oli apulaismaanviljelysinsinöörinä Turun piirissä. Piiri-insinöörinä hän oli Kokkolan piirissä 1943–1952 ja Tampereen piirissä 1952–1965. Lisäksi hän oli tilanhoitajana Orivedellä 1941–1977. 

## Muu yhteiskunnallinen toiminta
Saarinen toimi eri yhdistyksissä. Hän oli Isänmaallisen kansanliikkeen Varsinais-Suomen piirin ja Lainsuoja ry:n hallituksen puheenjohtajana. Hän oli myös Reserviupseeriliiton varapuheenjohtajana ja jäsenejä liiton liittoneuvostossa. Saarinen oli Pohjois-Pohjanmaan reserviupseeripiirin puheenjohtaja. Hän toimi myös Vapaussoturien huoltosäätiössä ja Sotahistoriallisen seuran johtokunnassa.

## Lähteet
*
Sinä elävä

**Sinä elävä** () on ruotsalaisen Roy Anderssonin ohjaama ja käsikirjoittama elokuva. Elokuvan nimi on lainaus eräästä Johann Wolfgang von Goethen *Roomalaisia elegioita* -teoksessa julkaistusta runosta.

Elokuvan kuvaaja on Gustav Danielsson, leikkaaja Anna Märta Waern, puvustaja Sofia Frykstam ja musiikkivastaava Benny Andersson. Elokuvan ovat tuottaneet Philippe Bober ja Pernilla Sandström.

Elokuva oli Ruotsin virallinen ehdokas vuoden 2008 parhaaksi vieraskielisen elokuvan Oscar-palkinnon saajaksi.

Elokuvan maailmanensi-ilta oli 24. toukokuuta 2007 Cannesin elokuvajuhlilla. Ruotsin ensi-ilta oli 21. syyskuuta 2007 ja Suomen ensi-ilta 19. lokakuuta 2007 Helsingissä.

Elokuva on keskimmäinen osa Anderssonin ”trilogiasta ihmisenä olemisesta”, jonka ensimmäinen osa on *[[Toisen kerroksen lauluja]]* (2000) ja kolmas osa *[[Kyyhkynen oksalla istui, olevaista pohtien]]* (2014).

## Lähteet

## Aiheesta muualla

* 
* 	
* 
* 
* 
* 
* 	
* 
* 	
* 	
* 
* Markku Soikkeli: Sinä elävä .
Nils Einar Eriksson

**Nils Einar Eriksson** (10. heinäkuuta 1899 Solna – 9. helmikuuta 1978 Göteborg) oli ruotsalainen funktionalismin ajan arkkitehti. Hän valmistui arkkitehdiksi Kuninkaallisesta teknillisestä korkeakoulusta (KTH) vuonna 1922 ja Ruotsin kuninkaallisesta taidekorkeakoulusta (KKH) vuonna 1925. Hän sai Chalmersin teknillinen korkeakoulun kunniaprofessorin arvon vuonna 1975.

Erikssonin suunnittelemista rakennuksista kuuluisimpia ovat Göteborgissa sijaitsevat Göteborgin konserttitalo (1935), messukeskus Svenska Mässan (1939), Götaälvbron-silta (1939), Folkets hus (1949) ja Park Avenue Hotel (1950) sekä Tukholmassa sijaitseva Folksamhuset (1960).

## Lähteet

## Aiheesta muualla
Pommerinlahti

**Pommerinlahti** (, ) on lahti Itämeren lounaisosassa Saksan ja Puolan rannikoilla. Sen rannoilla sijaitsee Pommeri.

Etelässä Pommerinlahden erottaa Oderinhaffista eli Stettininhaffista ja siihen laskevan Oderjoen suistosta kaksi saarta, Usedom ja Wolin. Lahden yhdistää haffiin kolme vesiväylää: Dziwna, Świna ja Peene. Lännessä Pommerinlahti rajoittuu Rügenin saareen ja pohjoisessa sen alueen katsotaan ulottuvan Tanskalle kuuluvaan Bornholmin saareen saakka.

Ympäröivistä Itämeren alueista Mecklenburginlahti on lännessä, Arkonanmeri eli Arkonan allas luoteessa ja Bornholmin allas pohjoisessa. Pommerinlahden itä- ja koillispuolista merialuetta kutsutaan yksinkertaisesti Etelä-Itämereksi. Lahden Saksan puoleiset rannikot ovat Mecklenburg-Vorpommernin osavaltiossa, Puolan puoleiset enimmäkseen Zachodniopomorskien voivodikunnassa.

Pommerinlahtea reunustava Pommeri oli ennen vuotta 1945 kokonaisuudessaan osa Saksaa, mutta se jaettiin toisen maailmansodan jälkeen kahtia siten, että Puolaan liitettiin itäosa, Taka-Pommeri, ja Saksalle jäi länsiosa, Etu-Pommeri. Tämä tuli sen jälkeen kuulumaan Saksan demokraattiseen tasavaltaan, kunnes Saksat 1990 yhdistyivät. Oder on maiden rajajokena, kuitenkin niin, että sen suisto ja siellä oleva Szczecinin (Stettinin) kaupunki kuuluu kokonaan Puolalle. Jaon seurauksena Oderinhaffia ja Pommerinlahtea erottavista saarista läntisempi Usedom on kahden valtion aluetta, suuremman länsiosan kuuluessa Saksalle ja pienemmän itäosan Puolalle, kun taas itäisempi Wolin on kokonaan Puolaa, näin myös Świnoujścien (Swinemünden) kaupunki on Puolassa. Myös lahdesta suurin osa on Puolan merialuetta.

Pommerinlahden suurin syvyys on 20 metriä ja suolapitoisuus on noin 8 promillea. Lahden poikki kulkee jatkuvasti ylläpidettäviä syväväyliä, joita myöten myös suuremmat alukset ja valtamerilaivat voivat vierailla Szczecinin ja Świnoujścien satamissa. Puolan hallitus päätti 1995, että vesiväyliä näihin molempiin satamiin voidaan pitää Puolan aluevesinä. Saksan ja Puolan välisen rajan kulku mukaan lukien meriraja Pommerinlahdella on kuitenkin Saksojen yhdistyttyä määritelty sopimuksissa yksiselitteisesti, päätös oli siis sikäli yksipuolinen kannanotto ilman kansainvälisoikeudellista perustaa. Tästä huolimatta vuonna 2006 maiden väliset suhteet kärsivät Puolan syytettyä Saksan laivastoa rajaloukkauksesta näillä aluevesillä.

Pommerinlahden rannikon tärkeimmät satamat ovat Świnoujście ja Dziwnów, molemmat puolalaisia kaupunkeja. Saksan puoleisesta lahdesta suurin osa on määritelty Pommerinlahden luonnonsuojelualueeksi ympäristöministeriön päätöksestä syksyllä 2005. Suojelualueen pinta-ala on noin 200&nbsp;000 hehtaaria.

Lahden rannalla Usedomin saarella sijaitsevat Saksan keisarien aikanaan arvostamat kylpyläkohteet eli *Dreikaiserbäder*: Ahlbeck, Bansin ja Heringsdorf. Muitakin kylpylöitä on, etenkin Rügenillä, ja Ostseebad Binzistä Berliinin ja Erfurtin kautta Düsseldorfiin kulkeva InterCity-juna kantaa nimeä *Pommersche Bucht*.
Aavikkovarpunen

**Aavikkovarpunen** (*Passer simplex*) on pienikokoinen vaalea varpuslaji.

## Koko ja ulkonäkö
Linnun pituus on noin 13,5 senttimetriä, siipien kärkiväli 22-25 senttiä ja paino 19-21 grammaa. Hieman varpusta pienempi, hyvin vaalea. Vatsapuoli on valkoinen ja selkä harmaa (juhlapukuinen koiras) tai hiekanruskea (naaras, nuori ja talvipukuinen koiras). Juhlapukuisella koiraalla on musta kurkku ja sen nokka on musta.

## Esiintyminen
Esiintymisalue on huonosti tunnettu. Alalaji *saharae* (Carlo von Erlanger, 1899) esiintyy laikuttaisesti Pohjois-Afrikassa ja Saharassa, nimialalaji *simplex* Etelä-Saharassa Malista Sudaniin ja erillinen alalaji *zarudnyi* (Pleske, 1896) Turkmeniassa ja Uzbekistanissa. Laji on pääasiassa paikkalintu, mutta paikallisia vaelluksia talveksi etelämmäs tapahtuu. Lajin esiintymisalueen laajuus on 1–10 miljoonaa neliökilometriä ja sen kanta on elinvoimainen, vaikka paikallista taantumista tapahtuu.

## Elinympäristö
Afrikassa hiekka-aavikot ja keitaat ihmiskulttuurin naapurissa, Aasiassa laji karttaa ihmisasutusta.

## Lisääntyminen

Pesä on kolossa, yleensä puunkolossa 1,5-4 m korkealla mutta usein myös kallionkolossa tai rakennuksessa. Rakentaa joskus varpusmaisen pesän puun latvustoon. Naaras munii 2-5 munaa, kuivana kesänä munii vähemmän munia. Muna painaa 2,24 g. Turkmeniassa molemmat puolisot hautovat yhteensä noin 12-13 päivää. Poikaset kuoriutuvat eriaikaisesti. Molemmat emot ruokkivat poikasia, jotka ovat lentokykyisiä 12-14 päivän ikäisinä. Pesii tavallisesti kahdesti kesässä.

## Ravinto
Aikuiset linnut syövät pääasiassa siemeniä, poikasille annetaan myös hyönteisiä.

## Lähteet
* Cyberbirding  (kuva)

### Viitteet
Luettelo parhaiten myyneistä pelikonsoleista

Tämä on luettelo pelikonsoleista ja käsikonsoleista, jotka ovat myyneet yli 5 miljoonaa kappaletta.

## Peli- ja käsikonsolit
Frans Ekelund

**Frans Hilding Ekelund** (s. 1882 – k. 1965) oli ruotsalainen arkkitehti. Hän oli rakennusmestari Nils P. Ekelundin poika. Hän syntyi  eteläruotsalaisessa Malmön kaupungissa.

Ekelund opiskeli Kungliga tekniska högskolanissa (KTH) Tukholmassa vuosina 1902–1906. Vuonna 1908 hän opiskeli Berliinin teknillisessä yliopistossa Charlottenburgissa. Vuosina 1913–1949 hän toimi kaupunginarkkitehtina ruotsalaisessa Landskronan kaupungissa.

Ekelundin tunnetuin työ on Hotell Savoy, vuonna 1912 jugend-tyyliin rakennettu hotellirakennus Malmössä.
Rajakari

**Rajakari** () on saari Airistolla Turun saaristossa. Se on osa Turun kaupunkia ja sijaitsee linnuntietä noin 9,6 kilometrin päässä Turun satamasta lounaaseen. Rajakarin kohdalta Turkuun menevä laivaväylä haarautuu kahdeksi haaraksi. Lisäksi Rajakarilta haarautuu pohjoiseen väylä kohti Pernoa, Pansiota ja Naantalia.
Saarella on säähavaintoasema.

Saarella on valkopunainen loisto.

## Lähteet
Jukka Itkonen

**Jukka Olavi Itkonen** (7. lokakuuta 1951 Varkaus – 13. joulukuuta 2021 Helsinki) oli suomalainen kirjailija, runoilija, sanoittaja ja muusikko.

## Ura
Itkosen kirjallinen tuotanto sisältää runoja, novelleja, lastenromaaneja, näytelmiä, TV-näytelmiä ja kuunnelmia. Hän työskenteli myös suomentajana ja käänsi muun muassa ruotsalaisten Sören Olssonin ja Anders Jacobssonin nuortenromaaneja. Lisäksi Itkonen kuvitti kirjoja ja suunnitteli kirjankansia. Kolme Itkosen teosta on ollut Finlandia Junior -palkintoehdokkaana: *Be & POP* (1997), *Käpälämäki* (2002) ja *Taikuri Into Kiemura* (2007).

Itkonen oli tunnettu myös musiikintekijänä. Hän oli lastenmusiikkiyhtye Z.Z. Topeliuksen perustajajäsen, ja hän kirjoitti satoja lauluntekstejä eri taiteilijoille ja yhtyeille, muun muassa Magyarille, Harri Marstiolle, Paula Koivuniemelle, Kari Tapiolle, Taljankalle, Solistiyhtye Suomelle ja Topi Sorsakoski & Agentsille. Itkosen musiikkinäytelmä *Astoria* sai ensi-iltansa syyskuussa 2003 Lahden kaupunginteatterissa. Vuonna 2007 ilmestyi Itkosen sooloalbumi *Joko teitä on rakastettu?*.

Itkonen kuoli 13. joulukuuta 2021. Muutama päivä ennen hänen kuolemaansa oli sovittu uuden lasten seikkailuromaanin julkaisemisesta. Kirja *Antero Varovainen ja onnenkivi* ilmestyi postuumisti vuonna 2023, ja sen pohjalta tehtiin samanniminen koko perheen musikaalielokuva, jonka ohjasi Arto Halonen.

## Kirjallinen tuotanto
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
**Salamanterin muistelmat: Tuokiokuvia kirjailija Ville Piirakaisen elämänpolulta.* Helsinki: LampLite, 2010.
* 
**Neljän tuulen risteys*. Helsinki: Lamplite, 2011.
**Kasvopuu.* Helsinki: Lamplite, 2011.
* 
* 

## Diskografia
### Omat albumit
* 
**Omena on puu* (LampLite, 2011)

### Muut albumit
* Jukka Itkonen & Jaku Havukainen: 
* Jukka Itkonen & Jukka Linkola: 
* Jukka Itkonen & Daniel Helakorpi (lukija) Avoimella mielellä (2013)

## Palkinnot
* Arvid Lydecken -palkinto 1999
* Kaarina Helakisa -palkinto 2000
* Vuoden runoilija 2002
* Anni Swan -mitali 2006
* Tirlittan-kirjallisuuspalkinto 2007
* Savonia-kirjallisuuspalkinto 2010
* Kirsi Kunnas -palkinto 2022 (postuumisti)

## Lähteet

## Aiheesta muualla

* Jukka Itkonen Otavan sivuilla.
* Kaarsalo, Juha: Jukka Itkonen kirjoittaa monella saralla. *Selvis* 3/2000.
* Kaivanto, Petri: Kuukauden tekijä Jukka Itkonen: Kirjoittamisessa tärkeintä on oppia kuuntelemaan. 
* Jukka Itkosen muistokirjoitus ''Helsingin Sanomissa''.
30 unohtumatonta laulua

**30 unohtumatonta laulua** voi tarkoittaa seuraavia:

* 30 unohtumatonta laulua, Rainer Frimanin kokoelmalevy
* 30 unohtumatonta laulua, Mikko Kuustosen kokoelmalevy
* 30 unohtumatonta laulua, Aki Sirkesalon kokoelmalevy
* 30 unohtumatonta laulua, Solistiyhtye Suomen kokoelmalevy
* 30 unohtumatonta laulua, Riki Sorsan kokoelmalevy
Susanne Ljungskog

**Susanne Ljungskog** (s. 16. maaliskuuta 1976 Halmstad) on entinen ruotsalainen maantiepyöräilijä, kaksinkertainen maailmanmestari.

Ljungskog voitti maantieajon maailmanmestaruuden Zolderissa 2002 ennen Nicole Brändliä sekä Hamiltonissa 2003 ennen Mirjam Melchersiä. Molempina vuosina hän voitti lisäksi UCI:n pistekilpailun.

Ljungskog on voittanut Giro de Toscana -kilpailun vuosina 2002, 2003 ja 2005, Holland Ladies Tourin vuosina 2003 ja 2006 sekä Tour de l'Aude Cycliste Feminin -etappikilpailun 2007 ja 2008. Lisäksi hän on voittanut Trofeo Citta di Rosignano -kilpailun vuonna 2003, Emakumen Saria -ajon 2006 sekä Emakumeen Biran ja aika-ajokilpailu Chrono des Herbiers'n vuonna 2007. 

Ljungskog on voittanut viisi maailmancupin osakilpailua: GP Suisse Féminin (2001), Primavera Rosa (2001), Castilla y Leon (2005), Open de Suède Vårgårda (2006) ja Bernin ympäriajo 2008. Maailmancupin kokonaispisteissä hän on ollut toinen 2005 ja  kolmas 2001.

Vuonna 2006 Ljungskog voitti Italian ympäriajossa seitsemännen etapin ja sijoittui kokonaiskilpailussa kolmanneksi.  

Hän on voittanut lisäksi alle 23-vuotiaiden EM-kilpailuissa kultaa maantieajossa ja hopeaa aika-ajossa 1998. 

Ljungskog lopetti uransa vuonna 2010 hemokromatoosin vuoksi.
## Lähteet
*Susanne Ljungskog Cyclingwebsite-tietokannassa 

### Viitteet

## Aiheesta muualla
*Virallinen sivusto
Judith Arndt

**Judith Arndt** (s. 23. heinäkuuta 1976 Königs Wusterhausen, Brandenburg) on saksalainen ammattipyöräilijä. Hän voitti naisten maantieajon maantiepyöräilyn maailmanmestaruuskilpailuissa vuonna 2004 sekä aika-ajon vuosina 2011 ja 2012. Hän on sijoittunut kolmen parhaan joukkoon naisten La Flèche Wallonnessa vuosina 2005, 2006, 2007 ja 2008.

Arndt on menestynyt myös muissa merkittävissä ammattipyöräilykilpailuissa. Hän voitti pronssia kesäolympialaisten 1996 ratapyöräilyn henkilökohtaisessa takaa-ajossa. Olympialaisten maantieajossa hän voitti pronssia vuonna 2000 ja hopeaa vuonna 2004 sekä aika-ajossa hopeaa vuonna 2012. Vuonna 2008 hän voitti maantiepyöräilyn maailmancupin kokonaiskilpailun.

Arndt elää avoimesti lesbosuhteessa toisen menestyneen ammattipyöräilijän, Petra Roßnerin kanssa.

## Lähteet

## Aiheesta muualla
Fritz Frauenheim

**Fritz Frauenheim** oli saksalainen sukellusvenekapteeni, joka upotti 47. eniten tonnistoa sukellusveneiden komentajista toisen maailmansodan aikana Atlantilla, muun muassa suomalaiset rahtialukset SS Mercatorin ja SS Ellen.

## Ura
Frauenheim palveli aluksi linjalaiva *[[SMS Schleswig-Holstein|Schleswig-Holstein]]illa* huhtikuusta 1930, minkä jälkeen hän siirtyi kevyt risteilijä Karlsruhen miehistöön. Sukellusvenejoukkoihin hän liittyi tammikuussa 1936. Aluksi hän toimi vahtiupseerina U-25:llä, kunnes hän sai komentoonsa U-21:n lokakuussa 1939.

U-21 partioi Frauenheimin komennossa viisi eri kertaa etupäässä Pohjanmerellä lokakuusta 1939 tammikuuhun 1940 ja upotti viisi alusta. Niiden joukossa oli SS *Mercator* 1. joulukuuta 1939. Britannian Kuninkaallisen laivaston risteilijä *[[HMS Belfast]]* vaurioitui pahoin U-21:n jättämästä merimiinasta marraskuussa 1939.

Maaliskuussa 1940 hän siirtyi komentamaan VIIC-tyypin sukellusvenettä U-101 ja neljän matkan aikana hän upotti 12 alusta. Joulukuussa 1940 hänet siirrettiin koulutustehtäviin. Syyskuussa 1941 hän sai komentoonsa 23. laivasto-osaston ja 29. laivasto-osaston toukokuussa 1942. Helmikuusta 1944 hän palveli minisukellusveneamiraliteetin henkilökunnassa. Sodan jälkeen Frauenheim oli liittoutuneiden pidättämänä kahdeksan kuukautta.

## Upotustilastot
*18 upotettua rahtialusta, 78.248 GRT
*1 upotettu sota-alus, 605 GRT
*1 vahingoitettu rahtialus, 4.155 GRT
*1 vahingoitettu sota-alus, 11.500 tons

## Lähteet

## Aiheesta muualla
* Frauenheimin tiedot uboat.net-sivustolla; muun muassa kuva
Torsofuck

**Torsofuck** on suomalainen brutaali death metal ja goregrindia soittava yhtye, joka perustettiin vuonna 1995 Harjavallassa. Yhtye julkaisi ensilevynsä *Erotic Diarrhea Fantasy* vuonna 2004 ja on sen jälkeen keikkaillut Suomessa ja ulkomailla, muun muassa Itävallassa. Yhtye oli yksi Maryland Deathfest -underground-metallifestivaalin esiintyjistä vuonna 2008, ainoana suomalaisyhtyeenä.

Yhtyeessä vaikuttaa tai on vaikuttanut muusikoita alan yhtyeistä kuten Torture Killeristä, Demigodista, Archgoatista, Funeral Feastista ja Slugathorista.

## Kokoonpano
* Mikko Friberg – laulu (Perustaja)
*
* **Entiset jäsenet:**
* Antti Oinonen – kitara
* Tuomas Karppinen – basso
* Tuomo Latvala – rummut

* Åke Andersson – kitara
* Jarkko Rännäli – kitara
* Jaazer – rummut
* Tero – basso
* Valtteri ”Mömmö” Salén – kitara
* Hans – laulu
* Jarkko Haapala – rummut, rumpuohjelmointi, kitara, basso

## Diskografia
;Studioalbumit
* 

;Split-albumit
* 

;Demot
* 

## Lähteet

## Aiheesta muualla
* Yhtyeen virallinen foorumi 
* 
* Encyclopaedia Metallumin Torsofuck-artikkeli
Adrienne Barbeau

**Adrienne Jo Barbeau** (s. 11. kesäkuuta 1945 Sacramento, Kalifornia) on yhdysvaltalainen näyttelijä, joka on tullut tunnetuksi televisiosarjasta *[[Maude]]*. Hän sai sarjan aikana Golden Globe -ehdokkuuden.

## Ura
Sacramentossa syntynyt Barbeau kävi Del Mar High Schoolin San Joséssa, Kaliforniassa. Pian hän muutti 1960-luvulla New Yorkiin esiintymään Broadwayn teatterinäytelmiin ja sai muun muassa Tony Award -ehdokkuuden. 1970-luvulla Barbeau teki televisiodebyyttinsä sarjassa Maude, jonka jälkeen hän on esiintynyt lukuisissa televisiosarjoissa ja elokuvissa, kuten *Suuret Houdinit*, *[[Lemmenlaiva]]*, *[[Usva (vuoden 1980 elokuva)|Usva]]*, *[[Pako New Yorkista]]*, *[[Kanuunankuularalli]]*, *Viiltäjä-Jackin paluu* ja *[[Salaiset arkistot]]*.

Barbeau on tehnyt myös äänirooleja muutaman kerran 1980-luvulla, mutta varsinaisesti häntä kuultiin enemmän 1990-luvun jälkeen animaatiosarjoissa, kuten *[[Batman (vuoden 1992 animaatiosarja)|Batman]]*, *[[Angry Beavers]]*, *[[Batman of the Future]]* ja *[[Spies-tytöt]]*.

## Aiheesta muualla

*
Kondoa

**Kondoa** on Dodoman alueen osa-alue Tansaniassa lähellä Dodomaa. Alueen pääkaupunki on myös nimeltään Kondoa;  kaupungissa on noin 80&nbsp;000 asukasta, piirikunnassa 245&nbsp;000. 

Kondoan alue tunnetaan runsaista kalliomaalauksistaan, joita on yli 150 luolassa. Niistä vanhimmat ovat kolmen tuhannen vuoden ikäisiä, uusimmilla on ikää vain joitakin satoja vuosia. Niillä on ttaitteellista arvoa, ja ne dokumentoivat alueen väestön muuttumisen metsästäjä-keräilijöistä viljelijä-karjanhoitajiksi. Maalauksilla on edelleen merkitystä alueen auskkaiden hengellisessä elämässä.

Kondoan kalliomaalausalue on UNESCOn maailmanperintökohde.

## Lähteet

*UNESCO
*Kondoa Travel Guide
Straubing

**Straubing** on kaupunki Baijerin osavaltiossa, kaakkoisessa Saksassa. Se sijaitsee Ala-Baijerin hallintopiirissä. Kaupunki on niin kutsuttu piiritön kaupunki (), eli se ei kuulu mihinkään Saksan piirikunnista. Vuonna 2020 kaupungin asukasluku oli 47&nbsp;947, ja sen pinta-ala on 67,58 neliökilometriä.

## Historia

Varhaisin tunnettu maininta kaupungista on peräisin vuodelta 897. Vuonna 1218 Baijerin herttua Ludwig I perusti niin kutsutun uuden Straubingin kaupungin vanhan alueen länsipuolelle. 1500-luvulla Straubing oli Ala-Baijerin alueen uskonpuhdistuksen keskus. Myöhemmin kaupungin täytyi kuitenkin Baijerin herttuakunnan alaisuudessa siirtyä takaisin katolilaisuuteen. 1600-luvulla kolmikymmenvuotinen sota ja rutto pudottivat kaupungin asukaslukua. Vuonna 1859 avattiin kaupungin läpi kulkeva Regensburgin ja Passaun välinen rataosuus. Toisen maailmansodan aikana kaupunkia pommitettiin.

## Ystävyyskaupungit
*  Romans-sur-Isère, Ranska, vuodesta 1971
*  Tuam, Irlanti, vuodesta 1991
*  Wels, Itävalta, vuodesta 1972

Lähde:

## Kuvagalleria

Straubing_markt.jpg|Straubingin tori.
Straubing, Ursulinenkirche 001.JPG|Ursuliinikirkko Straubingissa. 
Straubing_Herzogsschloss_Donaubruecke.jpg|Herttuanlinna, etualalla Tonavan ylittävä Schlossbrücke (Linnasilta).
Straubing-Theresienplatz-8.jpg|Straubing, Theresienplatz.
Blick_von_der_Enggasse_auf_den_Ludwigsplatz_Straubing.JPG|Näkymä Ludwigsplatzille Straubingissa.


## Lähteet

## Aiheesta muualla

* Kaupungin verkkosivusto
Weiden in der Oberpfalz

**Weiden in der Oberpfalz** on kaupunki Baijerin osavaltiossa, itäisessä Saksassa. Se sijaitsee Oberpfalzin hallintopiirissä, noin 100 kilometriä itään Nürnbergistä ja 35 kilometriä länteen Saksan ja Tšekin tasavallan välisestä rajasta. Vuoden 2023 lopussa kaupungin asukasluku oli 43&nbsp;188. Kaupungin pinta-ala on 70,5 neliökilometriä.

Weiden in der Oberpfalz on niin kutsuttu piiritön kaupunki (), eli se ei kuulu mihinkään Saksan piirikunnista.

## Historia

Weiden in der Oberpfalzin syntymävuotena pidetään vuotta 1241, vaikkakin sen alueella on ollut asutusta jo vuoden 1000 tienoilla. Kaupunki sijaitsi kahden merkittävän kauppareitin, itä–länsi-suunnassa sijaitsevan Goldene Straßen ja etelästä pohjoiseen kulkevan Magdeburger Straßen, risteyksessä, joten se kehittyi nopeasti kauppakaupungiksi. Vuonna 1531 kaupungissa asui noin 2&nbsp;200 asukasta. Kaupungin ajoi kuitenkin myöhemmin alennustilaan kaksi suurta tulipaloa sekä kolmikymmenvuotinen sota ja rutto. Kaupunki alkoi elpyä vuoden 1700 loppupuolella.

Merkittävä piristys kaupungin elinkeinoelämälle oli kaupungin liittäminen rautatieverkkoon vuonna 1863. 1800- ja 1900-lukujen vaihteessa kaupungin väkiluku oli noussut noin 10&nbsp;000 asukkaaseen. Vuosina 1945–1955 kaupungin asukasluku nousi yli 40&nbsp;000:ään, osittain sodan jälkeisten pakolaisten vuoksi.

## Lähteet

## Aiheesta muualla

*Kaupungin verkkosivut
Kivikaupunki

**Kivikaupunki** () on Sansibarin kaupungin vanhin osa. Se on rakennettu kolmionmuotoiselle niemimaalle Sansibarin saarella Tansaniassa. Sen omaleimaista rakennuskantaa leimaa arabien arkkitehtuuri, joka on ottanut vaikutteita eurooppalaisten ja intialaisten arkkitehtuurista. 

Kivikaupungin talot on tehty koralliriuttojen kalkkikivestä ja mangovepuusta, rapattu ja kalkittu valkoisiksi. Ne ovat tyypillisesti kaksikerroksia. Kapeat pitkulaiset huoneet aukeavat sisäpihalle, jonne pääsee kapeaa käytävää pitkin. Talojen omaleimaiset ovet on tehty puusta ja koristeltu kaiverruksin. Monissa taloissa on laaja kuisti.

Niemimaalla on ollut asutusta vuosisatojen ajan, mutta vanhimmat kivitalot ovat 1830-luvulta. Vuosina 1840-1856 Kivikaupunki oli aluetta hallinneiden omanilaisten pääkaupunki. Se oli vuosikymmenien ajan merkittävä orjakaupan keskus. Alue on Unescon maailmanperintökohde.

Queen-yhtyeen keulahahmo Freddie Mercury syntyi Kivikaupungissa. 

## Lähteet

## Aiheesta muualla

*UNESCO
*Zanzibar-Web
Schwabach

**Schwabach** on kaupunki Baijerin osavaltiossa, kaakkoisessa Saksassa. Se sijaitsee Mittelfrankenin hallintopiirissä ja kuuluu Nürnbergin metropolialueeseen. Schwabach on niin kutsuttu piiritön kaupunki (), eli se ei kuulu mihinkään Saksan piirikunnista. Vuoden 2020 lopussa kaupungin asukasluku oli 41&nbsp;056. Sen pinta-ala on 40,82 neliökilometriä.

## Historia
Varhaisin tunnettu maininta Schwabachin kaupungista on peräisin vuodelta 1117, jolloin se tunnettiin nimellä *Villa Suabach*. Sille myönnettiin kauppaoikeudet vuonna 1303 ja kaupunginoikeudet vuonna 1371. Suuri osa kaupunkia tuhoutui kolmikymmenvuotisessa sodassa 1630-luvulla. Sodan jälkeen kaupunkiin saapui muun muassa ranskalaisia hugenotteja.

## Lähteet

## Aiheesta muualla

* Kaupungin verkkosivusto
Jac Nellemann

**Jacob "Jac" Nellemann** (s. 19. huhtikuuta, 1944, Kööpenhamina) on tanskalainen entinen Formula 1 -kuljettaja.

## Formula 1 -tulokset
Nellemann yritti päästä kilpailuun Ruotsin GP:ssä 1976, mutta hän karsiutui eikä päässyt starttaamaan.

## Menestys muissa sarjoissa
Ennen Formula 1:iä Nellemann kilpaili pienemmissä Tanskan Formula -luokissa ja voitti vuoden 1973 Tanskan Formula Ford 1.6 -mestaruuden. Samana vuonna, kun Nellemann karsiutui Formula 1 -kilpailusta, hän siirtyi takaisin ajamaan Euroopan ja Tanskan Formula 3 -sarjoja, joissa voitti vuosien 1976-1977 Tanskan Formula 3 -mestaruudet. Vuonna 2007 Nellemann osallistui 1950-luvun urheiluautoille tarkoitettuun Goodwood Revival -tapahtumaan ja voitti Madgwick Cup -kilpailun.

## Lähteet
Mitch Kapor

**Mitchell David Kapor** (s. 1950) on Lotus Development Corporationin perustaja sekä Lotus 1-2-3-ohjelmiston suunnittelija. Hänet tunnetaan yrittäjänä, sijoittajana, sosiaaliaktivistina ja hyväntekeväisyyden harrastajana. Mitch Kapor oli yksi tietoyhteiskunnan kansalaisoikeuksia puolustavan Electronic Frontier Foundationin (EFF) perustajista.

## Lähteet
P&O Irish Sea

**P&O Irish Sea** (rekisteröidyltä nimeltään **P&O European Ferries (Irish Sea) Ltd**) on osa brittiläistä Peninsular and Oriental Steam Navigation Company (P&O) varustamoa. Yhtiön rekisteröity kotipaikka on Dover Englannissa. Kaikki P&O Irish Sean laivat liikennöivät Irlanninmerellä.

## Historia

P&O Irish Sea muodostui vuonna 1998, kun Cairnryaniin, Skotlantiin rekisteröity P&O European Ferries ja Pandoro Ltd yhdistyivät. 

Vuonna 2004 P&O lakkautti Fleetwoodin ja Larnen välisen liikenteen myymällä kaikki alukset (*European Leader*, *European Pioneer* ja *European Seafarer*) ruotsalaiselle Stena Line -varustamolle. Samalla P&O ilmoitti lakkauttavansa myös Mostynin ja  Dublinin välisen liikenteen, johtuen alhaisista matkustajamääristä. Lakkauttaminen johti myöhemmin *European Ambassadorin* ja *European Envoyn* myyntiin. 

## P&O Irish Sean operoimat laivat

*M/S European Causeway (rakennettu vuonna 2000)
*M/S European Highlander (rakennettu vuonna 2002)
*M/S Norbank (rakennettu vuonna 1994)
*M/S Norbay (rakennettu vuonna 1994)
*HSC Express (rakennettu vuonna 1998)

### Aikaisempi laivasto

*HSC Jetliner – (1996–2000)
*HSC Superstar Express – (2000–2004)
*M/S European Leader – (1974–2004)
*M/S European Seafarer – (1980–2004)
*M/S European Pioneer – (1974–2004)
*M/S European Navigator
*M/S European Pathfinder
*M/S European Envoy – (1996–2004)
*M/S European Ambassador – (2000–2004)
*M/S Pride of Ailsa
*M/S Pride of Rathlin
*M/S RR Triumph – (2006–2007)
*M/S Global Freighter (2007–2008)

## Reitit

*Larne–Cairnryan
*Larne–Troon
*Dublin–Liverpool

### Aikaisemmat reitit

*Fleetwood–Larne (1973–2004, reitti ja laivat myytiin Stena Linelle.)
*Mostyn–Dublin (2001–2004) 
*Liverpool–Belfast (1971–1981)
*Ardrossan–Larne (Troon korvasi Ardrossanin vuonna 2001.)
*Rosslare–Cherbourg (1993–2005, Celtic Link aloitti linjalla.)

## Katso myös

*P&O Ferries
*P&O Stena Line
*P&O Portsmouth

## Lähteet

## Aiheesta muualla

*P&O Irish Sean kotisivut
Haluza

**Haluza** on rauniokaupunki Israelissa Negevin autiomaan pohjoisosassa. Se oli aikoinaan merkittävä kaupunki nabatealaisten rakennuttamalla suitsuketiellä, jolla kuljetettiin olibaanihartsia ja mirhamia. Haluza kuuluu Unescon maailmanperintöluetteloon yhdessä kolmen muun suitsukereitillä sijainneen kaupungin kanssa.

Haluza oli kauppareitillä 2000 vuoden ajan merkittävä kaupunki. Se oli Petran ja Gazan välillä suurin kaupunki, ja se oli nabatelaisten Negeven pääkaupunki 500 vuoden ajan, kunnes se hylättiin 700-luvulla. Viimeisinä vuosina kaupunki oli myös kristittyjen pyhiinvaeltajien pysähdyspaikka matkalla Siinailta Jerusalemiin.

Nabatealaiset toivat rakennuskiven Haluzaan 5–6 kilometrin päästä. Kaupungissa käytettiin ainutlaatuista arkkitehtuuria. Rakennukset tehtiin kerroksista ja kaarista, joiden tarkoituksena eristää kuumalta ja kylmältä sekä estää kosteutta. 

Haluzaa reunustavat liikkuvat hiekkadyynit, jotka ovat peittäneet osan kaupungin jäännöksistä. Kaupungista on kuitenkin kaivettu esiin muun muassa teitä, teatteri, kaksi kirkkoa ja torni. Tunnetuin rakennuksista on itäinen kirkko, joka on isokokoinen katedraali .

## Lähteet

## Aiheesta muualla
*Suitsuketien kaupungit Unescon sivuilla